text: বাঙ্গরা পশ্চিম বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
  
  আয়তন 
  বাঙ্গরা পশ্চিম ইউনিয়নের আয়তন ১৮ বর্গ কিলোমিটার।
  
  জনসংখ্যা 
  ২০১১ সালের পরিসংখ্যান অনুযায়ী বাঙ্গরা পশ্চিম ইউনিয়নের জনসংখ্যা ২২,৫৮৭ জন। এর মধ্যে পুরুষ ১০,৬৪২ জন এবং মহিলা ১১,৯৪৫ জন।
  
  ইতিহাস 
  ১৮৮৫ খ্রিষ্টাব্দে বাঙ্গরা গ্রামের নামানুসারে বাঙ্গরা ইউনিয়ন প্রতিষ্ঠিত হয়। পরবর্তীতে এটি বাঙ্গরা পশ্চিম ও বাঙ্গরা পূর্ব নামে দুইটি ইউনিয়নে বিভক্ত হয়।
  
  অবস্থান ও সীমানা 
  মুরাদনগর উপজেলার উত্তর-মধ্যাংশে বাঙ্গরা পশ্চিম ইউনিয়নের অবস্থান। এ ইউনিয়নের পূর্বে বাঙ্গরা পূর্ব ইউনিয়ন, উত্তরে শ্রীকাইল ইউনিয়ন, পশ্চিমে রামচন্দ্রপুর উত্তর ইউনিয়ন, দক্ষিণ-পশ্চিমে কামাল্লা ইউনিয়ন, দক্ষিণে যাত্রাপুর ইউনিয়ন এবং দক্ষিণ-পূর্বে চাপিতলা ইউনিয়ন অবস্থিত।
  
  প্রশাসনিক কাঠামো 
  বাঙ্গরা পশ্চিম ইউনিয়ন মুরাদনগর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
   দীঘিরপাড়
   ধনপতিখোলা
   কালারাইয়া
   গাজীপুর
   পাজিরপাড়
   কোদালকাটা
   মির্জাপুর
   নোয়াগাঁও
   কালিপুরা
   কাগাতুয়া
   কুড়াখাল
   কুরুণ্ডী
  
  শিক্ষা ব্যবস্থা 
  বাঙ্গরা পশ্চিম ইউনিয়নের সাক্ষরতার হার ৫৫.৪১%। এ ইউনিয়নে ১টি কলেজ, ১টি মাধ্যমিক বিদ্যালয়, ২টি দাখিল মাদ্রাসা ও ২২টি প্রাথমিক বিদ্যালয় রয়েছে।
  
  শিক্ষা প্রতিষ্ঠান 
  কলেজ
   বেগম সুফিয়া সওকত কলেজ
  
  মাধ্যমিক বিদ্যালয়
   কুড়াখাল উচ্চ বিদ্যালয়
  
  মাদ্রাসা
   কুড়াখাল কুরুণ্ডী দাখিল মাদ্রাসা
   দীঘিরপাড় দাখিল মাদ্রাসা
  
  প্রাথমিক বিদ্যালয়
   কাগাতুয়া সরকারি প্রাথমিক বিদ্যালয়
   কালারাইয়া সরকারি প্রাথমিক বিদ্যালয়
   কালিপুরা সরকারি প্রাথমিক বিদ্যালয়
   কুড়াখাল সরকারি প্রাথমিক বিদ্যালয়
   দীঘিরপাড় সরকারি প্রাথমিক বিদ্যালয়
   ধনপতিখোলা সরকারি প্রাথমিক বিদ্যালয়
  
  যোগাযোগ ব্যবস্থা 
  মুরাদনগর উপজেলা সদর থেকে এ ইউনিয়নে যোগাযোগের প্রধান সড়ক মুরাদনগর-বাঙ্গরাবাজার সড়ক। প্রধান যোগাযোগ মাধ্যম সিএনজি চালিত অটোরিক্সা।
  
  ধর্মীয় উপাসনালয় 
  বাঙ্গরা পশ্চিম ইউনিয়নে ৪৮টি মসজিদ ও ৫টি মন্দির রয়েছে।
  
  খাল ও নদী 
  বাঙ্গরা পশ্চিম ইউনিয়নের উপর দিয়ে প্রবাহিত হচ্ছে আর্চি নদী।
  
  হাট-বাজার 
  বাঙ্গরা পশ্চিম ইউনিয়নে ৩টি হাট-বাজার রয়েছে।
  
  দর্শনীয় স্থান 
   দুদু শাহের মাজার, ধনপতিখোলা;
   পাগল শাহের মাজার, দীঘিরপাড়;
   লাডুম শাহের মাজার, কালারাইয়া;
   কালী ভিটা, ধনপতিখোলা।
  
  জনপ্রতিনিধি 
   বর্তমান চেয়ারম্যান: মোহাম্মদ রুহুল আমিন
  
  আরও দেখুন 
   মুরাদনগর উপজেলা
   বাঙ্গরাবাজার থানা
   কুমিল্লা জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:মুরাদনগর উপজেলার ইউনিয়ন
title: বাঙ্গরা পশ্চিম ইউনিয়ন